આર્થિક સલાહકાર અરવિંદ સુબ્રમણ્યને કેમ છોડ્યો મોદી સરકારનો સાથ?\nઅરવિંદ સુબ્રમણ્યન

સુબ્રમણ્યનના રાજીનામાની જાણકારી નાણા પ્રધાન અરુણ જેટલીએ આપી હતી. આ બાબતે અરુણ જેટલીએ ફેસબૂક પર એક લાંબી પોસ્ટ મૂકી હતી. 

એ પોસ્ટમાં તેમણે જણાવ્યું હતું કે સુબ્રમણ્યનના રાજીનામાના કારણો અંગત છે. એ કારણો એમના માટે મહત્વનાં છે અને મારી પાસે તેમનું રાજીનામું સ્વીકારવા સિવાય બીજો કોઈ વિકલ્પ નથી. 

અરવિંદ સુબ્રમણ્યને મુખ્ય આર્થિક સલાહકારનું પદ 2014ની 16 ઓક્ટોબરે સંભાળ્યું હતું. 

તમે આ વાંચ્યું કે નહીં?

આ અગાઉ અરવિંદ પનગઢિયાએ નીતિ આયોગના ઉપાધ્યક્ષપદેથી ગયા વર્ષના ઑગસ્ટમાં રાજીનામું આપ્યું હતું. 

રિઝર્વ બૅન્કના ગવર્નર રઘુરામ રાજને 2016ના જૂનમાં જણાવ્યું હતું કે કાર્યકાળ પૂર્ણ થયા પછી તેઓ શૈક્ષણિક ક્ષેત્રમાં પાછા ફરશે. 

હવે સવાલ એ છે કે દેશના આર્થિક તથા નીતિગત ક્ષેત્રમાં બહેતરી માટે સલાહકારનું કામ કરતા લોકો સરકારનો સાથ શા માટે છોડી રહ્યા છે?

બીબીસીએ આ સવાલ આર્થિક બાબતોના જાણકાર અને વરિષ્ઠ પત્રકાર પરંજોય ગુહા ઠાકુરતા તથા એમ. કે. વેણુને પૂછ્યો હતો. 

પરંજોય ગુહા ઠાકુરતાનો દૃષ્ટિકોણ

અરવિંદ સુબ્રમણ્યને જણાવ્યું છે કે તેઓ અંગત કારણોસર અમેરિકા પાછા જવા ઇચ્છે છે. 

અરુણ જેટલીએ તેમને તેમનો કાર્યકાળ વિસ્તારવા માટે પૂછ્યું હતું, પણ અરવિંદ સુબ્રમણ્યને અનિચ્છા દર્શાવી હતી. 

અરુણ જેટલીએ અરવિંદ સુબ્રમણ્યનની વિદાય બાબતે એક ફેસબૂક પોસ્ટ લખી હતી અને જણાવ્યું હતું કે તેઓ અંગત કારણોસર અમેરિકા પાછા ફરવા ઇચ્છે છે અને તેમને રોકવાનો કોઈ વિકલ્પ નથી. 

હકીકત આવી જ હશે એવું માની લઈએ.

સરકાર અને નાણાં મંત્રાલયમાં મુખ્ય આર્થિક સલાહકાર તરીકે અરવિંદ સુબ્રમણ્યનની પસંદગીનો નિર્ણય પણ અરુણ જેટલીએ જ કર્યો હતો. 

તેઓ ચાર વર્ષ પહેલાં મુખ્ય આર્થિક સલાહકાર બન્યા હતા. એ સમયે તેમણે દેશની દવા નીતિની ટીકા કરી હતી. એ વખતે તેમની પસંદગી બાબતે સવાલ ઉઠ્યા હતા. 

રાષ્ટ્રીય સ્વયંસેવક સંઘ (આરએસએસ) અને સ્વદેશી જાગરણ મંચ અરવિંદ સુબ્રમણ્યનની પસંદગીથી નારાજ હોવાનું પણ સાંભળવા મળ્યું હતું. તેમ છતાં તેમની પસંદગી કરવામાં આવી હતી. 

આ અગાઉ પણ અનેક અર્થશાસ્ત્રીઓ આવ્યા હતા અને પછી અમેરિકા પાછા ચાલ્યા ગયા હતા. તેમની સરખામણી કરી શકાય નહીં. 

'દેશના અર્થતંત્રની હાલત બહુ સારી નથી'

નાણા પ્રધાન અરુણ જેટલી

રિઝર્વ બૅન્કના ભૂતપૂર્વ ગવર્નર રઘુરામ રાજન ખુદ કહેતા હતા કે તેઓ ભારતમાં રહેવાના નથી. 

રઘુરામ રાજનનો કાર્યકાળ લંબાય એવું આરએસએસ, સ્વદેશી જાગરણ મંચ અને...\n\ntl;dr:
દેશના મુખ્ય આર્થિક સલાહકાર અરવિંદ સુબ્રમણ્યને તેમના પદ પરથી રાજીનામું આપી દીધું છે. રાજીનામું અંગત કારણસર આપ્યું હોવાનું તેમણે જણાવ્યું છે. હવે તેઓ અમેરિકા પાછા ફરશે.